పాకిస్థాన్‌ క్రికెటర్ల మధ్య వాగ్వాదం
 
బ్రిస్బేన్‌: గబ్బా స్టేడియంలో పాకిస్థాన్‌ క్రికెటర్ల మధ్య వాగ్వాదం చోటు చేసుకుంది.కాగా ఆస్ట్రేలియా,పాకిస్థాన్‌ మధ్య మూడు టెస్టుల సిరీస్‌ ప్రారంభమైంది.కాగా మ్యాచ్‌ ప్రారంభానికి ముందు పాక్‌ ఆటగాళ్లు ప్రాక్టీస్‌ సెషన్‌లో పాల్గొన్నారు.ఈ నేపథ్యంలో ఆటగాళ్లు పుట్‌బాల్‌ ఆడారు.కాగా ఈ క్రమంలో బౌలర్లు వాహబ్‌ రియాజ్‌,యాసిర్‌ షా మధ్య వాగ్వాదం చోటు చేసుకుంది.ఒకరినొకరు తోసుకోవడంతో పాటు పరస్పరం దూషించుకున్నారు.ఇది గమనించిన కోచ్‌ మిక్కీ ఆర్ధర్‌ వెంటనే ఆటగాళ్లకు సర్థిచెప్పి అక్కడి నుంచి పంపించి వేశారు.
ఇరువురి మధ్య వాగ్వాదం చోటు చేసుకున్న విషయం నిజమేనని,ఇది ఏమంత సీరియస్‌గా తీసుకునే విషయం కాదని,పాక్‌ జట్టు ప్రతినిధి అజ్మద్‌ హుస్సేన్‌ భట్టి తెలిపారు.కాగా రియాజ్‌,షాలు ఇప్పుడు బాగానే ఉన్నారని పరస్పరం క్షమాణలు కూడా చెప్పుకున్నారని నిర్వహకులు వెల్లడించారు.ఇద్దరం మంచి స్నేహితులం,మా మధ్య ఏం జరుగలేదు.ఇద్దరం మ్యాచ్‌లో పాల్గొంటాం, మా కోసం ప్రార్థనలు చేయండి అంటూ రియాజ్‌,షాలు అభిమానులకు వీడియో సందేశం పంపారు.పాకిస్థాన్‌,ఆస్ట్రేలియా మధ్య జరుగుతున్న తొలి డే అండ్‌ నైట్‌ టెస్టులో టాస్‌ గెలిచిన ఆస్ట్రేలియా జట్టు బ్యాటింగ్‌ ఎంచుకుంది.డిన్నర్‌ విరామ సమయానికి 59 ఓవర్లలో ఆస్ట్రేలియా మూడు వికెట్ల నష్టానికి 182 పరుగులు చేసింది.